



**RHEOLAU A MEINI PRAWF BEIRNIADU**

**Rheolau cystadleuaeth 3MT**

* Caniateir un sleid PowerPoint statig. Ni chaniateir trosglwyddo rhwng sleidiau, animeiddio na 'symudiad' o unrhyw ddisgrifiad. Mae'r sleid i'w chyflwyno o ddechrau'r anerchiad.
* Ni chaniateir unrhyw gyfryngau electronig ychwanegol (e.e. ffeiliau sain a fideo).
* Ni chaniateir propiau ychwanegol (e.e. gwisgoedd, offerynnau cerdd, offer labordy).
* Cyfyngir y cyflwyniadau i dri munud ar y mwyaf a chaiff y cystadleuwyr sy'n mynd dros dri munud eu diarddel o'r gystadleuaeth.
* Rhaid rhoi'r cyflwyniadau drwy lefaru geiriau (nid cerddi, rap na chaneuon er enghraifft).
* Bydd y cyflwyniadau yn cychwyn o'r llwyfan.
* Ystyrir bod cyflwyniad wedi dechrau pan fydd y cyflwynydd yn dechrau'r cyflwyniad naill ai drwy symud neu lefaru.
* Mae penderfyniad y panel dyfarnu yn derfynol.

**Meini prawf beirniadu**

*Dealltwriaeth a Chynnwys*

* A wnaeth y cyflwyniad gyfleu dealltwriaeth o gefndir ac arwyddocâd y cwestiwn ymchwil dan sylw, tra'n esbonio terminoleg ac osgoi jargon?
* A oedd y cyflwyniad yn disgrifio effaith a/neu ganlyniadau'r ymchwil yn glir, gan gynnwys casgliadau a deilliannau?
* A wnaeth y cyflwyniad ddilyn trefn glir a rhesymegol?
* A oedd y pwnc dan sylw, arwyddocâd yr ymchwil, canlyniadau/effaith a deilliannau yn cael eu cyfleu mewn iaith sy'n briodol i gynulleidfa nad yw'n un arbenigol?
* A wnaeth y cyflwynydd dreulio digon o amser ar bob elfen o'r cyflwyniad - neu a oedd yn ymhelaethu'n rhy hir ar un agwedd neu a gafodd y cyflwyniad ei ruthro?

*Ysgogi Diddordeb a Chyfathrebu*

* A wnaeth yr anerchiad wneud i'r gynulleidfa fod eisiau gwybod mwy?
* A oedd y cyflwynydd yn ofalus i beidio â bychanu na chyffredinoli ei ymchwil?
* A wnaeth y cyflwynydd gyfleu brwdfrydedd dros ei ymchwil?
* A wnaeth y cyflwynydd ddenu a chadw sylw ei gynulleidfa?
* A oedd gan y siaradwr bresenoldeb digonol, a oedd yn cynnal cyswllt llygad ac ystod leisiol; a oedd yn cyflwyno ar gyflymder cyson gydag osgo hyderus?
* A wnaeth y sleid PowerPoint gyfoethogi'r cyflwyniad - a oedd yn glir, yn ddarllenadwy ac yn gryno?